open-index/open-wikipedia-markdown huggingface dataset:
Eugene

**Eugene** môže byť:

## Ľudia
* Eugene (meno)

## Miesta
* Eugene (Oregon), mesto v Oregone
* Eugene (Indiana), mesečko vo Vermillion County, Indiana 
* Eugene (Missouri), mestečko v Cole County, Missouri
Tillamook

**Tillamook** je mesto na pobreží Tichého oceánu v americkom štáte Oregon. Mesto sa nachádza na juhovýchodnom konci zálivu Tillamook Bay. Je pomenované podľa kmeňa pôvodného obyvateľstva Tillamook, ktorý obýval túto oblasť začiatkom 19. storočia. Počet obyvateľov podľa sčítania z roku 2000 bol 4352. V roku 2006 bol odhad počtu obyvateľov 4675. Mesto je známe predovšetkým výrobou syrov. 

## Iné projekty

Kategória:Mestá v Oregone
1. hokejová liga SR 2009/2010

**1. hokejová liga SR 2009/2010** bola sedemnástou sezónou 1. hokejovej ligy SR. Súťaž mala 14 účastníkov. Prvých osem mužstiev postúpilo do play-off. Víťazom sa stalo družstvo ŠHK 37 Piešťany,  ktoré vo finále porazilo družstvo HC 07 Prešov 4:3 na zápasy v sérii hranej na štyri víťazné zápasy. ŠHK 37 Piešťany si v baráži nevybojovali postup do extraligy. Pre družstvá od 9.-14. miesta sa sezóna skončila. Vypadlo družstvo MšHK Prievidza.

## Základná časť

## Play-off

### Pavúk

### Štvrťfinále
* **[[ŠHK 37 Piešťany]]** - MHK SkiPark Kežmarok **3:0**  (**4:3PP**, **7:1**, 8:2)
* **[[HC 46 Bardejov]]** - HK Brezno **3:0**  (**6:2**, **5:3**, 9:0)
* **[[HC 07 Prešov]]** - HK Trebišov **3:2**  (**4:2**, **2:4**, 3:4sn, 5:2,**5:3**)
* **[[HK Trnava]]** - HC Topoľčany **3:2**  (**1:4**, **3:0**, 4:3, 1:4,**1:0**)

### Semifinále
* **[[ŠHK 37 Piešťany]]** - HK Trnava **3:1** (**5:1**, **4:2**, 2:7, 5:3)
* HC 46 Bardejov - **[[HC 07 Prešov]]** **0:3** (**1:2**, **1:3**, 3:6)

### Finále
* **[[ŠHK 37 Piešťany]]** - HC 07 Prešov **4:3** (**4:1**, **5:3**, 2:3PP, 1:0, **0:2**, 2:4, **6:2**)

## Baráž o extraligu
* **[[MsHK Garmin Žilina]]** - ŠHK 37 Piešťany **4:1** (**4:0**, **3:1**, 3:2, 2:3sn, **3:1**)

Kategória:Sezóny slovenskej hokejovej ligy
Kategória:Ľadový hokej v 2009
Kategória:Ľadový hokej v 2010
Kategória:1. hokejová liga SR
Križiak dvojfarebný

**Križiak dvojfarebný** alebo **križiak mramorovaný** (*Araneus marmoreus*) je pavúk z čeľade križiakovité. Objavuje sa na lúkach s vysokou trávou alebo na okrajoch lesov. Svojím sfarbením sa radí medzi najkrajšie križiaky.

## Opis
Hlavu a hruď má svetlohnedú a uprostred s tmavým prúžkom. Na spodnej časti zadočku je jasne viditeľný žilkovaný vzor, ktorý sa podobá na mramor. Dospelá samica dorastá až do 14 mm.

## Spôsob života
Pevnú a hustú sieť si stavia asi 120 cm nad zemou. Klasy trávy alebo spletené listy sú často prepojené so signálnym vláknom siete. V prírode sa mláďatá vyskytujú hojne na jar, zato dospelé jedince od augusta do októbra. Živí sa predovšetkým muchami a motýľmi.

## Rozmnožovanie
Samec upradie k sieti samice svoje vlastné vlákno. Brnkaním naň samici hovorí, že nie je korisť, ale partner. Pri troche šťastia samica vybehne samcovi naproti a nastaví k nemu pohlavný otvor. Samec dychtivo pribehne a dotkne sa bulbami naplnenými spermiami pohlavného otvoru samice. V tom okamihu samica uchytí samca silnými nohami, obalí ho pavučinami, usmrtí jedom z klepietok a zožerie. Niekoľko týždňov po parení samica žije normálnym spôsobom. Zadoček sa medzitým silne zväčší. V októbri samica nakladie vajíčka do pavučinového kokónu a uhynie. Vajíčka prezimujú.

## Iné projekty

## Zdroj

Kategória:Križiakovité
Jačmeň dvojradový

**Jačmeň dvojradový** alebo **jačmeň siaty dvojradový** alebo **jačmeň siaty jarný dvojradový** (lat. *Hordeum distichon, Hordeum vulgare ssp. distichon, Hordeum vulgare var. distichon, Hordeum vulgare f. distichon*; namiesto slova distichon môže byť vždy slovo *distichum*) je taxón jačmeňa (zaraďovaný buď ako samostatný druh alebo novšie ako podtaxón jačmeňa siateho), u ktorého dozrievajú v klase len dva rady zŕn. 

Dvojradový klas je pôvodnou divou formou jačmeňa, z ktorej vznikla forma šesťradová mutáciou génu *vrs1*. Zrno dvojradového jačmeňa má nižší podiel proteínov, je preto vhodnejšie na sladovú fermentáciu pri výrobe piva. Výhodou nižšieho obsahu proteínov je aj čírejší produkt.

Kategória:Lipnicovité
Kategória:Obilniny
Skalničník výhonkatý

**Skalničník výhonkatý** (*Jovibarba globifera*) je rastlina z čeľade Crassulaceae. Rastie na skalách a na kamenistých suchých miestach. Má jemné, ale pevné korene. Stonku má obrastenú zakrpatenými, dužinatými listami, v ktorých si uchováva zásoby vody. Je to trváca, stálozelená rastlina (aj v zime je zelený). Kvitne iba zriedka.

## Iné projekty

Kategória:Tučnolistovité
Kategória:Skalničky
Brušná prietrž

**Brušná prietrž** (iné názvy: **brušná hernia, abdominálna hernia, abdominálna prietrž, hernia, prietrž**, hovorovo **pruh**, nesprávne (po česky) *kýla*) je najčastejší druh prietrže (hernie), spočívajúci vo vyklenutí pobrušnice (vak prietrže), ktoré prechádza defektom v stene brušnej (bránka prietrže). Obsahom vaku prietrže je najčastejšie veľká predstera, tenké črevo, hrubé črevo alebo žalúdok.

Vznikajú vytlačením dutiny brušnej cez oslabené miesta alebo defekty (napr. jazvy po operáciách) v brušnej stene, alebo do preformovaných záhybov medzi orgánmi v dutine brušnej.

Delíme ich na vonkajšie (viditeľné na povrchu tela) a vnútorné (vo vnútri dutiny brušnej).

Podla umiestnenia sa rozlišuje najmä:
*pupočná prietrž (umbilikálna hernia, ) v oblasti pupku
*slabinová prietrž (ingvinálna hernia, () v okolí slabín 
*hernia pri jazve (hernia v jazvách, lat. *hernia in cicatrice*) v mieste pooperačnej jazvy.

Kategória:Chirurgia
Kategória:Gastroenterológia
ALADIN

ALADIN (z francúzskeho **A**ire **L**imitée, **A**daptation **D**ynamique, Development **In**ternational) je numerický model počasia, pomocou ktorého sa pripravujú krátkodobé predpovede počasia. 

## Výsledky
Výstupom modelu sú predpovede fyzikálnych parametrov atmosféry, z ktorých sa kreslia predpovedné mapy:
* teplota vo výške 2 m nad zemou
* zrážky
* rýchlosť a smer vetra
* oblačnosť

## Externé odkazy
ALADIN na stránkach SHMÚ 

Kategória:Meteorológia
Balaša (priezvisko)

**Balaša** je priezvisko. Na Slovensku je veľmi zriedkavé, vyskytuje sa v obciach okresu Nové Zámky: Dolný Ohaj a Trávnica, ako aj v Bratislave.

V Uhorsku existoval šľachtický rod Balaša (maď. Balassa).

## Známi nositelia
Pozri v článku Balaša.

## Pozri aj
* Balassa (priezvisko)
* Balaš (priezvisko)

Kategória:Priezviská na Slovensku
Anthonis van Dyck

**Anthonis van Dyck** (iné mená: **Antoon van Dyck**, **Anthony van Dyck**; * 22. marec 1599, Antverpy – † 9. december 1641, Londýn) bol flámsky barokový maliar a grafik.

Študoval u Rubensa. Čoskoro sa stal vedúcim maliarom anglického kráľovského dvora a portrétoval nielen kráľa a jeho rodinu, ale aj dvoranov a šľachticov. Stal sa významným zakladateľom aristokratického portrétu a tiež školy anglických portrétistov v 17. storočí.

K jeho najznámejším dielam patrí obraz *Kráľ na love* (Louvre, Paríž), na ktorom je zobrazený Karol I. so svojim koňom a dvomi pážatami v podvečernej krajine.

## Dielo (výber)
* *Tŕňová koruna* – 1620 – Prado, Madrid
* *Cornelius van de Geest* – ~1620 – National Gallery, Londýn
* *Opitý Silénos* – 1621 – Staatliche Kunstsammlungen, Drážďany
* *Zuzana a starci* – 1621 – 1622 – Alte Pinakothek, Mníchov
* *Diana a Endymión* – ~1630 – Prado, Madrid
* *Pieta* – ~1630 – Koninklijk Museum voo Schone Kunsten, Antverpy
* *Dvorné dámy kráľovnej Henrietty Márie* – ~1637 – Ermitáž, Petrohrad
* *Kráľ na love* (Jazdecký portrét Karla I.) – ~1637 – National Gallery, Londýn

## Galéria

File:Anthony van Dyck - Portrait of Agostino Pallavicini - Google Art Project.jpg|Agostino Pallavicini
File:Van Dyck - Madonna del Rosario - Palermo.jpg|Ružencová madona
File:Van Dyck - Emanuele Filiberto di Savoia 1624.jpg|Emanuel Filibert Savojský
File:Anthonis van Dyck 071.jpg|Svätá rodina
File:Anthonis van Dyck 021.jpg|Marie-Louise de Tassis, 1630
File:"Christ on the Cross" - Anthonis van Dyck 081.jpg|Ukrižovanie
File:Charlesx3.JPG|Karol I. v troch pohľadoch
File:Anthony van Dyck - Five Eldest Children of Charles I - Google Art Project.jpg|Päť starších detí Karola I.
File:Henrietta Maria 01.jpg|Henrietta Mária Francúzska
File:Sir-Anthony-van-Dyck-Lord-John-Stuart-and-His-Brother-Lord-Bernard-Stuart.jpg|Lord John Stuart a jeho brat lord Bernard Stuart
File:Anthony van Dyck Rachel de Ruvigny.jpg| Rachel de Ruvigny, Countess of Southampton ako Fortuna
File:Anthonis van Dyck 044.jpg|Kráľ na love


## Iné projekty

## Zdroj

Kategória:Flámski maliari
Kategória:Anglickí maliari
Kategória:Barokoví maliari
Kategória:Osobnosti na belgických poštových známkach
Kategória:Osobnosti z Antverp
Kategória:Dvorní maliari
Kategória:Britskí portrétni maliari
Aviakompanija Rossija

**[[akciová spoločnosť|AO]] Aviakompanija Rossija** (, do roku 2011: Federaľnoje gosudarstvennoje unitarnoje predprijatie Gosudarstvennaja transportnaja kompanija Rossija – , v preklade: Federálny štátny unitárny podnik Štátna dopravná spoločnosť Rusko), pôsobiaca pod názvom **Rossija — Rossijskie avialinii** (, v preklade: Rusko – Ruská letecká spoločnosť) je ruská letecká spoločnosť so sídlom v Petrohrade. Prevádzkuje letecké spojenia z letiska Pulkovo v Petrohrade.

## Flotila
thumb|right|Sídlo spoločnosti Rossija

### Komerčné lietadlá
Komerčná flotila pozostáva z nasledujúcich lietadiel (stav z marca 2015): 

### Vládna flotila
Vládna flotila pozostáva z nasledujúcich lietadiel (stav z júna 2015):

## Iné projekty

## Zdroj

Kategória:Letecké spoločnosti Ruska
Kategória:Podniky založené v 1934
Votrelec

**Votrelec** môže byť:

* nevítaný návštevník
* (negatívne vnímaný) mimozemšťan
* séria britsko-amerických filmov
** Votrelec (film)
** Votrelci (film)
** Votrelec 3
** 
* fiktívny mimozemský druh z rovnomennej série filmov, pozri votrelec (fiktívny mimozemský druh)
Lykourgos (kráľ Sparty)

**Lykourgos** (iné názvy: **Lykurgos, Lykúrgos, Lykurg**, gr. Lykourgos/iný prepis:Lykúrgos) bol kráľ Sparty zvolený v kráľovskej línii Eurypontovcov. Vládol od roku 219 pred Kr. do roku cca 210 pred Kr. Jeho spolukráľom z kráľovského rodu Agiovcov bol Agesipolis III. (vládol 219 – cca 215 pred Kr.)

Lykurgos bol eformi zvolený za kráľa v nepokojných časoch histórie Sparty. Jeho predchodca Eukleidas zomrel v roku 222 pred Kr. pri obrane Sparty v bitke pri Sellasii, kde Sparťania utrpeli drvivú porážku. Macedónsky kráľ Antigonos Dósón a vodca achájskeho spolku Arátos vstúpili ako prví dobyvatelia na jej pôdu a Spartu donútili vstúpiť do helénskeho spolku.

Smrť Antigona Dósóna v roku 221 pred Kr. však obnovila nádej Sparty na samostatnosť a spolu s aitólskym spolkom a Elidou napadli macedónskeho spojenca achájsky spolok. Počas nasledujúcej spojeneckej vojny, ktorá trvala od roku 220 do 217 pred Kr. v roku 219 pred Kr. novozvolení efori v Sparte zvolili za kráľov Lykurga v kráľovskej línii Eurypontovcov a Agesipola z kráľovskéj rodiny Agiovcov.

Nie je známe prečo bol eformi Lykurgos vybraný za panovníka miesto ďalších členov rodiny Eurypontovcov. V tejto rodine Eudamidov syn Archidamos zanechal dvoch synov, ktorých mu porodila Hippomedontova dcéra a tento Hippomedón, syn Agésilaa, vnuk Eudamida, ežte žil. Boli tu aj ďalší členovia tejto rozvetvenej rodiny, ale boli ponechaní stranou. Preto podľa antických historikov Lykurgos nemal nárok na korunu. Titus Livius píše, že podplatil eforov, keď každému z nich zaplatil jeden talent a čoskoro bol vyhlásený za potomka Herakla a tým sa stal aj jeho právoplatným dedičom trónu.

V roku 217 pred Kr. macedónsky kráľ Filip V. vo vojne zvíťazil. Messéniu pripojil k helénskemu spolku, Elidu si podrobil a s Aitóliou uzavrel mier. Dôvodom rýchleho ukončenia vojny bola snaha Filipa posilniť severné hranice s Ilýriou a rozšíriť macedónsky vplyv na jej územie. Sparta si tým zachovala samostatnosť.

Lykurgos si v Sparte v tomto období upevnil moc a okolo roku 215 pred Kr. po nejasných udalostiach zosadil svojho mladého spolukráľa Agesipola a ujal sa samostatnej vlády. Podľa historikov vládol tvrdo a zaradil sa medzi tyranov na spartskom tróne posledného obdobia dejín monarchie v  Sparte. Následníkom Lykurga sa stal okolo roku 210 pred Kr. jeho syn Pelops.

## Referencie a bibliografia

## Zdroje

*

Kategória:Vládcovia Sparty
Hraško (priezvisko)

**Hraško** je slovenské priezvisko. Najčastejšie je v Zolnej (okres Zvolen), Medzibrode (okres Banská Bystrica) a vo Zvolene.

## Známi nositelia
Pozri v článku Hraško.

Kategória:Slovenské priezviská
Kategória:Priezviská na Slovensku
Kategória:Priezviská v Česku
Uppony

**Uppony** môže byť:

* obec v severovýchodnom Maďarsku, pozri Uppony (obec)
* pohorie v Maďarsku, pozri Uppony (pohorie)
Vlajka štátu New York

[thumb|Vlajka štátu [New York (štát USA)|New York]]
**Vlajka štátu [[New York (štát USA)|New York]]** bola v súčasnej podobe prijatá v roku 1901.

## Opis
thumb|Detail znaku 
Vlajka štátu New York má modrý obdĺžnikový list, v ktorého strednej časti je štátny znak štátu New York zo štátnou pečaťou. Štátny znak má zlato lemovaný štít, ktorý zobrazuje dve lode plávajúce po Hudson River pod pohorím Hudson Highland, nad ktorým vychádza zlaté slnko. Nad štítom je žlto-modrá točenica, z nej vystupuje Zemeguľa ukazujúca Atlantický oceán. Nad Zemeguľou je symbol Spojených štátov – Orliak bielohlavý. Štítonosičmi sú dve ženy, heraldicky vpravo je to **Bohyňa slobody**, držiac kopiju s čiapkou slobody a šľapajúca na vrchol britskej kráľovskej koruny, ktorá symbolizuje slobodu po Americkej vojne za nezávislosť. Druhý štítonos (heraldicky vľavo) je **Bohyňa spravodlivosti**, ktorá má oči previazané šatkou a v ruke drží váhy spravodlivosti. Obe postavy stoja na bielej stuhe s latinským heslom: **EXCELSIOR** 
(slovensky *Stále nahor*), čo je motto štátu New York.

## Odkazy
### Referencie


### Pozri aj

* New York (štát USA)
* Pečať štátu New York
* Vlajka Spojených štátov
* Zoznam vlajok štátov Spojených štátov

### Externé odkazy
* Flags Of The World - New York (U.S.)  
* NETSTATE.com - The New York State Flag  
* CIVIC HERALDRY.com - New York (state), flag  
* State symbols USA - New York State Flag   
* 50states.com - New York State Flag  
* E-Reference desk - New York State Flag   

## Zdroj
* 

Kategória:New York (štát USA)
New York
Dennis Sullivan

**Dennis Parnell Sullivan** (* 12. február 1941, Port Huron, Michigan, USA) je americký matematik, ktorý sa zaoberá predovšetkým topológiou (algebrickou, ako aj geometrickou) a dynamickými systémami. Je nositeľom viacerých vedeckých ocenení, v roku 2010 dostal Wolfovu cenu za matematiku a v roku 2022 Abelovu cenu.

Kategória:Narodenia v 1941
Kategória:Nositelia Wolfovej ceny za matematiku
Kategória:Matematici USA
František Barkóci (arcibiskup)

Gróf **František Barkóci** (*Barkóczy de Szala*, , * 15. október 1710, hrad Čičava – † 18. jún 1765, Bratislava) bol uhorský cirkevný hodnostár, prímas, arcibiskup, náboženský spisovateľ, mecén umenia a vedy, biskup jágerský (17461761) a arcibiskup ostrihomský (1761-1765). 

## Životopis
Pochádzal z významného uhorského rodu Barkóciovcov. Jeho otcom bol zemplínsky župan František (1650-1711); jeho starý otec, tiež zemplínsky župan, František (+ 1709) velil pluku husárov.

Gymnaziálne štúdium absolvoval v Košiciach, filozofiu na Trnavskej univerzite, kde získal doktorát (1730). V roku 1734 skončil v Ríme teológiu a vysvätili ho za kňaza. Pôsobil ako farár a kanonik v Jágri, od roku 1740 ako spišský prepošt. V roku 1744 ho konsekrovali za jágerského biskupa, ostrihomským arcibiskupom a uhorským prímasom sa stal v roku 1761. Bol to on, kto preniesol arcibiskupské sídlo z Trnavy do Ostrihomu. Pričinil sa aj o rekonštrukciu budovy, v ktorej dnes sídli Úrad vlády Slovenskej republiky - jeho rodový erb je na pilieroch vstupnej brány do areálu (z vonkajšej aj z vnútornej strany). Za zásluhy ho Mária Terézia vyznamenala veľkokrížom Radu sv. Štefana. Zároveň bol jedným zo sudcov sedmipanskej tabule. Bol aj literárne činný, tlačou vyšli jeho pastierske listy duchovenstvu a veriacim, okrem iného aj (v latinčine) *Privítanie kráľovnej Márie Terézie v mene stavov zhromaždených na sneme v Bratislave*, Bratislava 1764.

Zomrel 18. júna 1765 v Bratislave, kde je aj pochovaný v arcibiskupskej krypte Katedrály sv. Martina.

Anton Sirmaj o ňom napísal: *„Gróf František Barkóci zo Saky, dedičný pán z Pavloviec a Tovarného, jágerský biskup, dôverný radca jeho cisársko-kráľovského majestátu a radca výsostnej kráľovskej rady uhorského miestodržiteľ, sudca výsostného súdu siedmich stolíc, dedičný župan stolice Heveš a okolia Solnoku, administrátor v úrade najvyššieho župana Zemplínskej stolice od roku 1756 až do roku 1757. Jeho očividné zásluhy ako kniežaťa svätej ríše rímskej a prvého muža v oboch štátoch boli také, že ani veky ich nezabudnú.*“

## Poznámky


## Referencie


## Literatúra
* 
*

## Iné projekty

## Externé odkazy
*Článok o úmrtí v Pressburger Zeitung  časť 1
*Článok o úmrtí v Pressburger Zeitung  časť 2
*Ferenc Barkóczy na ''catholic-hierarchy.org''

Kategória:Arcibiskupi Ostrihomskej arcidiecézy do roku 1918
Kategória:Biskupi Jágerskej diecézy do roku 1918
František
Kategória:Uhorskí šľachtici
Kategória:Slovenskí šľachtici
Kategória:Osobnosti z Čičavy
Kategória:Pochovaní v katedrále svätého Martina v Bratislave
Babka (priezvisko)

**Babka** (o význame pozri babka) je české a slovenské priezvisko. Na Slovensku je najčastejšie v Leseniciach (okres Veľký Krtíš) a v Bratislave. V Česku je najčastejšie v Prahe a meste Klatovy.

## Známi nositelia
Pozri v článku Babka.

Kategória:České priezviská
Kategória:Slovenské priezviská
Kategória:Priezviská v Česku
Kategória:Priezviská na Slovensku
Kategória:Priezviská v USA
Nákovka

**Nákovka** môže byť:

* malá nákova (podložka z kujnej zliatiny, na ktorej sa kuje)
* jedna z kostičiek ucha, pozri nákovka (ucho)
Zoznam športových článkov/Í

Tento index bol automaticky vygenerovaný podľa tejto kategorizácie. Obsahuje **8** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ír
Írske národné futbalové mužstvoÍrske národné futsalové družstvo mužovÍrske národné lakrosové družstvo mužovÍrske národné lakrosové družstvo žienÍrske národné vodnopólové družstvo mužovÍrske národné ženské futbalové družstvoÍrske ragbyÍrsko na Letných olympijských hrách 2008

Kategória:Zoznamy športových článkov
Rossija

**Rossija** môže byť:
* slovo "Rusko" (Россия) po rusky
* stavba:
** zaniknutý hotel v Moskve, pozri Rossija (hotel v Moskve)
** hotel v Petrohrade, pozri Rossija (hotel v Petrohrade)
** plánovaný mrakodrap v Moskve, pozri Bašňa Rossija
** kino v Kaliningrade, pozri Rossija (kino v Kaliningrade)
** kino v Machačkale, pozri Rossija (kino v Machačkale
*loď:
** atómový ľadoborec, pozri Rossija (ľadoborec)
** sovietsky dopravný parník, pozri Rossija (parník)
** krížnik v období cárskeho Ruska, pozri Rossija (krížnik)
* vlak č. 2 / 1 na trase Moskva—Vladivostok, pozri Rossija (vlak)
* označenie ruskej cesty М10 federálneho významu, spájajúcej Petrohrad s Moskvou, pozri Rossija (diaľnica)
* organizácia:
** televízna stanica s celoruskou pôsobnosťou, pozri Rossija (televízna stanica)
** rozhlasová stanica v Rusku, pozri Rossija (rozhlas)
** ruská štátna letecká spoločnosť, pozri Gosudarstvennaja transportnaja kompanija Rossija
** továreň na výrobu čokolády v meste Samara, pozri Rossija (výrobca čokolády)
** ruská spoločnosť zaoberajúca sa poisťovníctvom, pozri Rossija (poisťovňa)
** ruská banka, pozri Rossija (banka)
** štátna koncertná sála v Moskve, pozri Rossija (koncertná sála v Moskve)
* zaniknutá frakcia ruskej štátnej dumy, pozri Rossija (frakcia)
František Barkóci

**František Barkóci** () je meno viacerých uhorských šľachticov:

* predstaviteľ kuruckého odboja († 1709), pozri František Barkóci (barón), otec župana, starý otec arcibiskupa
* župan Zemplínskej župy († 1711), pozri František Barkóci (župan)
* uhorský cirkevný hodnostár, ostrihomský arcibiskup (1710-1765), pozri František Barkóci (arcibiskup)
* župan Turnianskej župy († 1889), pozri František Barkóci (turniansky župan)

## Zdroj
* BARKÓCI, František. In: *[[Biografický lexikón Slovenska]]* I A-B. Martin: Slovenská národná knižnica, 2002. 638 s. ISBN 80-89023-16-9. s. 234.
* BARKÓCI, František. In: *Biografický lexikón Slovenska* I A-B. Martin: Slovenská národná knižnica, 2002. 638 s. ISBN 80-89023-16-9. s. 234.
* BARKÓCI, František. In: *Biografický lexikón Slovenska* I A-B. Martin: Slovenská národná knižnica, 2002. 638 s. ISBN 80-89023-16-9. s. 234-235.
* BARKÓCI, František. In: *Biografický lexikón Slovenska* I A-B. Martin: Slovenská národná knižnica, 2002. 638 s. ISBN 80-89023-16-9. s. 235.

Barkóci, František
Štítonos

**Štítonos** alebo **nosič štítu** alebo **strážca štítu** je vyobrazená bytosť ktorá podpiera erb.

Štítonosmi môžu byť ľudské bytosti, anjeli alebo heraldické zvieratá  obvykle zobrazované vo dvojici po oboch stranách erbu. Výnimočne môže byť štítonos za erbom v páre (slony v znaku Konžskej republiky) alebo ako jediný nositeľ erbu (napr. dvojhlavá orlica s erbom na hrudi, znak dnes už neexistujúcej svätej ríše rímskej, neskôr Rakúska do konca I. svetovej vojny).

Štítonosi stoja na pôde alebo na stuhe s mottom, heslom alebo devízou. Obvykle sa zobrazujú vzpriamene. 

## Galéria

Image:Wappen Kaisertum Österreich 1815 (Klein).png|Dvojhlavá orlica na malom znaku cisára Rakúska nesúca erb na hrudi
Image:Wappen Österreichische Länder 1915 (Mittel).png|Dvaja gryfovia nesúci erb Rakúska (1915)
Image:Royal coat of arms of the United Kingdom (St. Edward's Crown).svg|Lev a jednorožec ako štítonosi znaku Spojeného kráľovstva
Súbor:Greater coat of arms of Czechoslovakia (1918-1938 and 1945-1961).svg|Dvojchvosté levy vo Veľkom znaku Československej republiky (19181938)


## Zdroj

Kategória:Heraldika
Vydarený (priezvisko)

**Vydarený** je slovenské priezvisko. Najčastejšie je v okrese Myjava, najmä v meste Myjava, obciach Krajné a Podkylava.

## Známi nositelia
Pozri v článku Vydarený.

Kategória:Slovenské priezviská
Kategória:Priezviská na Slovensku
Kategória:Priezviská v Česku
Swiss International Air Lines

thumb|right|Sídlo spoločnosti Swiss International Air Lines
thumb|right|Logo spoločnosti na konci krídla lietadla A340-300

**Swiss International Air Lines** (skrátene *Swiss*) je švajčiarska hlavná letecká spoločnosť s hlavnou základňou na letisku v Zürichu. Spoločnosť poskytuje pravidelné lety po Európe, do Severnej a Južnej Ameriky, Afriky a Ázie. Swiss je vlastnená nemeckou spoločnosťou Lufthansa.

Swiss International Air Lines boli založené po bankrote národnej spoločnosti Swissair v roku 2002. Začiatky boli problematické, ale v roku 2005 sa stala spoločnosť súčasťou Lufthansy. 1. apríla 2006 sa stali Swiss International Air Lines súčasťou aliancie Star Alliance. Spoločnosť v súčasnosti lieta do 84 destinácií.

## Flotila
Flotilu Swiss International Air Lines tvoria nasledujúce lietadlá (stav z 24. septembra 2011):




## Iné projekty

## Zdroj

Kategória:Letecké spoločnosti Švajčiarska
Kategória:Podniky založené v 2002
Korec

**Korec** môže byť:

* stará dutá miera v rozpätí od 50 do 100 l na sypké potraviny a obilie, pozri korec (dutá miera)
* stará plošná miera, na ktorú sa zaseje korec obilia, pozri korec (plošná miera)
* nárečovo: priečne drevo, doštička na mlynskom kolese, na ktorú dopadá voda
* mesto na Ukrajine v Rivnenskej oblasti, pozri Korec (Ukrajina)
* vrch v Krušných horách, pozri Korec (vrch)
* priezvisko, pozri Korec (priezvisko), napr.:
** Branislav Korec (* 1984), slovenský reper, pozri Otis (reper)
** Cyprián Ján Korec (1910 – 2011), slovenský misionár, verbista
** Ivan Korec (1943 – 1998), slovenský matematik a pedagóg
** Ján Korec (viacero osôb)
** Jiří Korec (1925 – 2004), český sochár a medailér 
** Jozef Korec (1910 – 1987), slovenský rímskokatolícky kňaz, pedagóg a verejný činiteľ
** Vlasta Korec (* 1972), český herec a moderátor
** Tatiana Korcová (1937 – 1997), slovenská fyzička
Točenica

**Točenica** je veniec vytvorený z koncov prikrývadiel a položený cez helmu tak aby držal prikrývadlo na prilbe. Poetickejšie vysvetlenie hovori o vreckovke, ktorú dala milá rytierovi, keď odchádzal na rytiersku výpravu.

thumb|left|Točenica
V heraldike sa točenica objavila súčasne s prikrývadlami. Zobrazuje striedavo hlavné tinktúry prikrývadiel, prípadné výnimky sa uvádzajú v blazóne. Slúži predovšetkým na zamaskovanie prechodu medzi prilbou a klenotom. Môže sa zobrazovať s vlajúcimi alebo vystupujúcimi okrajmi alebo šnúrkami.
Neskôr točenice nahradili korunky, ktoré mali rovnaký účel. Udeľovali sa najprv panovníkom, neskôr všetkým vrstvám šľachty a podľa zákona, ktorý zaviedla Mária Terézia sa točenice udeľovali už len mešťanom.

## Zdroj

Kategória:Heraldika
Korec (priezvisko)

**Korec** (o význame pozri korec) je slovenské a české priezvisko. Najčastejšie je v obciach Pata (okres Galanta), Bošany (okres Partizánske) a Šoporňa (okres Galanta).

## Známi nositelia
Pozri v článku Korec.

Kategória:Slovenské priezviská
Kategória:České priezviská
Kategória:Priezviská na Slovensku
Kategória:Priezviská v Česku
Londýnska zoologická záhrada

[náhľad|Mapka londýnskej ZOO z roku [1854]]
**Londýnska zoologická záhrada** je najstaršia vedecká zoologická záhrada na svete. Otvorená bola 27. apríla 1828. Je umiestnená na severnom okraji Regent’s Parku (preteká ňou *Regent's Canal*). Spravuje ju Londýnska zoologická spoločnosť. Táto spoločnosť tiež vlastní rozsiahlejšie pozemky vo *Whipsnade Wild Animal Park* v Bedfordshire, na ktoré boli premiestnené väčšie druhy zvierat, napríklad slony a nosorožce.

## Dejiny
Londýnska zoologická záhrada bola prvá vedecká zoo na svete. Bola otvorená roku 1828 a pôvodne bola plánovaná pre vedecké bádanie, ale v roku 1847 bola sprístupnená verejnosti. V súčasnosti sa tu nachádza viac ako 650 rôznych druhov zvierat.

Londýnska ZOO bola aj prvá záhrada, ktorá otvorila pavilón plazov (v roku 1849), prvé verejné akvárium (v roku 1853), prvý pavilón hmyzu (v roku 1881) a prvú detskú zoo (v roku 1938).

V súčasnej dobe prebieha v záhrade rozsiahla rekonštrukcia, ktorej cieľom je nahradiť klietky ohradami, ktoré zachovajú zvieratám prirodzené prostredie blížiace sa ich pôvodnému výskytu, ponúknu im lepšie životné podmienky a návštevníkom poskytuje viac realistickejší zážitok.
[náhľad|Kŕmenie [Tučniaci|tučniakov]]

## Referencie

## Iné projekty

Kategória:Zoologické záhrady v Spojenom kráľovstve
Lincoln City (Oregon)

**Lincoln City** je mesto na pobreží Tichého oceánu v americkom štáte Oregon. Podľa sčítania z roku 2000 má 7 437 obyvateľov. Lincoln City sa rozprestiera pozdĺž cesty 101, známej pobrežnej spojnice Kanady a Mexika. Rozloha mesta je , v jeho katastrálnom území sa nachádza o.&nbsp;i. jazero Devils Lake a najkratšia rieka na svete D River.

## História
Lincoln City vzniklo 3. marca 1965 spojením miest Delake, Oceanlake a Taft a obcí Cutler City a Nelscott. Meno Lincoln City vzišlo zo sútaže miestnych školákov. Dnes je mesto populárnou turistickou destináciou najmä vďaka obriemu kasínu Chinook Winds Casino, ale tiež outletovému obchodnému centru. Pláž je obľúbeným miestom pre púšťanie drakov, Lincoln City býva označované ako hlavné mesto drakov.

## Referencie

## Iné projekty

## Externé odkazy
Oficiálne stránky mesta 

Kategória:Mestá v Oregone
George Carlin

**George Denis Patrick Carlin** (* 12. máj 1937, Manhattan, New York – † 22. jún 2008, Santa Monica, Kalifornia) bol americký komik, herec a autor. Za svoje komediálne albumy získal päť cien Grammy. Svoju kariéru komika začal v roku 1959 v rádiu. Od 70-tych rokoch pravidelne vystupoval v stand-up comedy reláciách na CBS a HBO.

## Iné projekty

Kategória:Filmoví herci USA
Kategória:Držitelia ceny Grammy
Kategória:Humoristi USA
Kategória:Spisovatelia USA
Kategória:Stand-up komici
Kategória:Ateisti USA
Kategória:Osobnosti z Manhattanu
J Dilla

**James Dewitt Yancey** (* 7. február 1974, Detroit, Michigan, USA – † 10. február 2006, Los Angeles, Kalifornia, USA), tiež známy ako **J Dilla** a **Jay Dee**, bol americký hudobný producent.

Na hip-hopovej scéne sa prvýkrát objavil v polovici 90. rokov 20. storočia rokov v Detroite. Zomrel v roku 2006 na komplikáciu autoimunitného ochorenia lupus erytematodes.

## Život
James Yancey bol druhý najstarší zo štyroch detí. V mladosti ako tínedžer začal zbierať platne a hrať z nich v parku. Spolu so spolužiakmi Baatin-om a T3 z Pershing High School vystupoval v skupine Slum Village.

V roku 2001 začal používať meno "J Dilla" (aby sa odlíšil od Jermaine Dupriho, ktorého iniciály boli taktiež "J.D."), opustil Slum Village, aby sa venoval sólovej kariére.

## Diskografia

## Externé odkazy
* .
* J Dilla na Stones Throw Records.
* J Dilla  na BBE Records.

Kategória:Reperi USA
Kategória:Hiphopoví speváci USA
Kategória:Souloví speváci USA
Kategória:Souloví bubeníci USA
Kategória:Souloví klávesisti USA
Kategória:Souloví gitaristi USA
Kategória:Souloví basgitaristi USA
Kategória:Elektronickí hudobníci USA
Kategória:Violončelisti USA
Kategória:Hiphopoví hudobní producenti
Kategória:Hudobní producenti USA
Kategória:Speváci afroamerického pôvodu
Kategória:Osobnosti USA afroamerického pôvodu
Kategória:Osobnosti z Detroitu
Strečniansky priesmyk

**Strečniansky priesmyk** alebo **Strečnianska tiesňava** je prelomové údolie Váhu. 

## Opis
Rieka Váh, vytvárajúca prielom, tu rozdeľuje pohorie Malá Fatra na dva geomorfologické podcelky: Krivánsku Fatru na pravom (severovýchodnom) a Lúčanskú Fatru na ľavom (juhozápadnom) brehu. Vodný tok tvorí juhozápadný okraj Národného parku Malá Fatra, priľahlá časť Lúčanskej Fatry patrí do jeho ochranného pásma. Časť pravého brehu patrí do národnej prírodnej rezervácie Krivé, krajinársky zaujímavý Domašínsky meander na ľavom brehu je prírodnou pamiatkou. Priesmykom vedie od pradávna strategická dopravná a obchodná cesta a pre výber a ochranu mýta tu boli postavené dva hrady - Strečno a Starhrad.

Po Váhu sa od stredoveku splavovalo drevo na pltiach, dnes je pltníctvo turistickou atrakciou. Počas druhej svetovej vojny tu prebiehali tuhé boje a v okolí sa nachádza niekoľko pamätníkov. Váh v tomto úseku vytvára najväčší prírodný výtvor v Malej Fatre Domašínsky meander.

## Doprava
V minulosti bol priesmyk dôležitý dopravný koridor, spájajúci dve veľké mestá Martin a Žilinu. Prielomom prechádzala medzinárodná cesta E50, ktorá bola po dobudovaní D1 presunutá na pohodlnejšiu a bezpečnejšiu trasu. Popri Váhu tak vedie cesta I/18, ako aj železničná trať Žilina – Košice.

## Pamiatky
Pri obci Strečno sa na brale priamo nad cestou nachádza Strečniansky hrad, asi 2 km proti prúdu na pravom brehu zasa Starhrad. Hrady tak ponúkajú výnimočný pohľad, ktorého jedinečnosť násobí pohľad z plte.

## Referencie

## Pozri aj
* Domašínsky meander
* Národný park Malá Fatra

## Iné projekty

## Externé odkazy
* Poloha na turistickej mape

Kategória:Tiesňavy na Slovensku
Kategória:Malá Fatra
Kategória:Povodie Váhu
Studená

**Studená** môže byť:

## Obec

* obec v Česku, okres Plzeň-sever, pozri Studená (okres Plzeň-sever)
* obec v Česku, okres Jindřichův Hradec, pozri Studená (okres Jindřichův Hradec)
* obec na Slovensku v okrese Rimavská Sobota, pozri Studená (okres Rimavská Sobota)

## Vrchol
* vrchol v Česku, juhovýchodne od Šumavských Hoštic, pozri Studená (885 m)

## Priezvisko
* Studená (priezvisko)
** Věra Adlová, rodená Studená

## Ostatné

* časť mesta Mohelnice v okrese Šumperk, pozri Studená Loučka
* časť obce Zaječice v okrese Chrudim, pozri Studená Voda (Zaječice)
* časť obce Božanov v okrese Náchod, pozri Studená Voda (Božanov)
Pierre Deligne

**Pierre René Deligne** (* 3. október 1944, Brusel, Belgicko) je belgický matematik. 

Je známy najmä vďaka svojej práci okolo Weilových domnienok, ktoré v roku 1973 aj úplne dokázal. Zaoberá sa ale aj inými oblasťami matematiky, pracuje najmä v algebraickej geometrii a teórii čísel. Je nositeľom viacerých vedeckých ocenení, v roku 1978 dostal Fieldsovu medailu, v roku 2008 Wolfovu cenu za matematiku a v roku 2013 Abelovu cenu.

## Iné projekty

Kategória:Nositelia Fieldsovej medaily
Kategória:Nositelia Wolfovej ceny za matematiku
Kategória:Členovia Francúzskej akadémie vied
Kategória:Belgickí matematici
Kategória:Osobnosti z Bruselu
Phillip Griffiths

**Phillip Augustus Griffiths** (* 18. október 1938, Raleigh, Severná Karolína, USA) je americký matematik. Zaoberá sa predovšetkým algebraickou geometriou, kde je priekopníkom využitia metód komplexných variet. Zaoberá sa tiež Hodgeovou teóriou. Je nositeľom Wolfovej ceny za matematiku za rok 2008.

## Iné projekty

Kategória:Nositelia Wolfovej ceny za matematiku
Kategória:Matematici USA
Kategória:Osobnosti z Raleighu (Severná Karolína)
FC Baník Ostrava

**FC Baník Ostrava** je český futbalový klub, ktorý v súčasnosti hráva v najvyššej českej futbalovej súťaži.

Baník vznikol v roku 1922 a v začiatkoch nemal ani vlastné ihrisko. Od roku 1935 hrali futbalisti na Starej strelnici a v roku 1959 sa klub presťahoval na svoj terajší štadión - na Bazaly. Mesto Ostrava plánuje, že by sa mal klub presťahovať po vybudovaní nového mestského futbalového štadióna do Svinova.

V povojnovom období zostúpil klub len dvakrát do 2. ligy. Po Slavii Praha je teda Baník Ostrava druhým prvoligovým tímom, ktorý v najvyššej súťaži zotrval najdlhšie bez prerušenia.

Najväčšie úspechy klubu sú späté s menom trénera Evžena Hadamczika, ktorý v Baníku pôsobil od roku 1978. Počas piatich rokov na trénerskom poste získal s Baníkom Ostrava dvakrát majstrovský titul, trikrát obsadil druhé miesto, dvakrát vyhral Český pohár a raz Česko-slovenský pohár. Ďalšie veľmi úspešné obdobie znamenala sezóna 2003/04, kedy Baník po 23 rokoch opäť získal majstrovský titul a bol vo finále Pohára ČMFS. V roku 2005 klub tento pohár vyhral.

Baník má jedných z najradikálnejších fanúšikov v Česku (tzv. *chachary*). Fanúšikovia udržujú družbu so slovenským Spartakom Trnava a poľským GKS Katowice.

## Historické názvy
* 1922 — **SK Slezská Ostrava** (Sportovní klub Slezská Ostrava)
* 1945 — **SK Ostrava** (Sportovní klub Ostrava)
* 1948 — **Sokol Trojice Ostrava** 
* 1951 — **Sokol OKD Ostrava** (Sokol Ostravsko-karvinské doly Ostrava)
* 1952 — **DSO Baník Ostrava** (Dobrovolná sportovní organizace Baník Ostrava)
* 1961 — **TJ Baník Ostrava** (Tělovýchovná jednota Baník Ostrava) 
* 1970 — **TJ Baník Ostrava OKD** (Tělovýchovná jednota Baník Ostrava Ostravsko-karvinské doly)
* 1990 — **FC Baník Ostrava** (Football Club Baník Ostrava, a.s.)
* 1994 — **FC Baník Ostrava Tango** (Football Club Baník Ostrava Tango, a.s.)
* 1995 — **FC Baník Ostrava** (Football Club Baník Ostrava, a.s.)
* 2003 — **FC Baník Ostrava** (Football Club Baník Ostrava Ispat, a.s.)
* 2005 — **FC Baník Ostrava** (Football Club Baník Ostrava, a.s.)

## Úspechy

### Národné
* **[[Česko-slovenská futbalová liga|majster Česko-Slovenska]] ** (3)

### Medzinárodné
* Pohár UEFA:  postup do štvrťfinále v sezóne 74/75
* Pohár víťazov pohárov: postup do semifinále v sezóne 78/79
* Pohár majstrov európskych krajín:  postup do štvrťfinále v sezóne 80/81

## Zdroj


Kategória:České futbalové kluby
Vlajka štátu Oklahoma

[thumb|Vlajka štátu [Oklahoma]]

**Vlajka štátu [[Oklahoma]]** je tvorená modrým listom predstavujúcim oblohu, v ktorej strede je tradičný štít kmeňa Osage z bizónej kože so siedmimi orlími perami. Pod štítom je veľkým bielym písmom uvedený názov štátu – **OKLAHOMA**.

## História
thumb|Prvá vlajka Oklahomy, platná v rokoch 1911 – 1925 
Prvá oklahomská vlajka bola prijatá v roku 1911. Mala červený list s bielou, modro lemovanou päťramennou hviezdou, v ktorej bola umiestnená modrá číslovka 46, symbolizujúca Oklahomu ako 46. štát, ktorý sa pripojil k Únii. Keďže červená farba a veľká hviezda pripomínali symboly komunizmu, bola táto vlajka nahradená 2. apríla 1925 súčasnou vlajkou, v tej dobe samozrejme ešte bez názvu štátu. Ten bol pridaný až roku 1941. Normalizácia presných farieb a tvarov bola určená Oklahomským kongresom dňa 23. mája 2006.

## Pozdrav
Súčasný pozdrav oklahomskej vlajky bol prijatý v roku 1982.

## Symbolika
Na štíte kmeňa Osage sú umiestnené dva symboly mieru: fajka mieru (calumet) reprezentujúca domorodých Američanov a olivová ratolesť reprezentujúca  Američanov európskeho pôvodu. Na štíte je rozmiestených šesť zlatohnedých krížov, ako symbolov domorodých Američanov pre hviezdy. Modré pole reprezentuje prvú oficiálnu vlajku, ktorú používali bojovníci kmeňa Chotctaw počas Americkej občianskej vojny.

## Pozri aj
* Oklahoma
* Vlajka Spojených štátov
* Zoznam vlajok štátov Spojených štátov

## Externé odkazy
* Flags of The World - Oklahoma (U.S.) 
* NETSTATE.com - The Oklahoma State Flag 
* CIVIC HERALDRY.com - Oklahoma, flag 
* 50states.com - Oklahoma State Flag 
* E-Reference desk - Oklahoma State Flag  

## Zdroj
* 

Kategória:Oklahoma
Oklahoma
Juraj Králik (výtvarník)

Mgr. art. **Juraj Králik** (* 16. máj 1963, Bratislava) je slovenský výtvarník, ktorý svoje diela prezentoval v Európe, Amerike, Ázii a Austrálii. Od roku 2025 je riaditeľom Slovenskej národnej galérie.

## Životopis
Juraj Králik je vyštudovaný fotograf, v rokoch 19781982 študoval na Škole umeleckého priemyslu v Bratislave, následne študoval odbor fotografia na Akadémii múzických umení v Prahe. Štúdium absolvoval v roku 1988. V roku 1990 sa stal spoluzakladateľom agentúry Oko a v roku 1993 grafického štúdia Rabbit & Solution.

Na umeleckú scénu vstúpil dielami vytvorenými z vojenských odznakov. Od roku 2000 pracoval s tenistkou Martinou Navrátilovou  na spoločnom projekte Art Grand Slam. Veľkorozmerné plátna, ktoré vznikli farebnými odtlačkami tenisových loptičiek, boli prezentované v roku 2005 v Galérii Danubiania v Čunove a následne okrem iných miest aj v Prahe (Česko), Londýne (Spojené kráľovstvo), Paríži (Francúzsko), New Orleans (USA), Perthe (Austrália), alebo Hongkongu.

V januári 2010 predstavil v Galérii SPP nový výtvarný cyklus Many & Lóve. Veľkorozmerné obrazy vytvoril z už neplatných halierových mincí slovenskej meny, ktoré dostal od guvernéra Národnej banky Slovenska, Ivana Šramka. Na veľkorozmerných plochách z mincí zobrazil okrem iných aj amerického prezidenta Baracka Obamu alebo vodcu organizácie al-Káida, Usámu bin Ládina.

15. apríl 2025 – bol vymenovaný za riaditeľa Slovenskej národnej galérie.

## Referencie

Kategória:Slovenskí výtvarníci
Kategória:Slovenskí fotografi
Kategória:Generálni riaditelia Slovenskej národnej galérie
Kategória:Absolventi Akadémie múzických umení v Prahe
Kategória:Osobnosti z Bratislavy
Nosohltan

**Nosohltan** (lat. *nasopharynx*) je horný, lievikovitý úsek hltana, do ktorého choánami prúdi vzduch z nosovej dutiny. Vzduch vdýchnutý ústami sa do nosohltana privádza priamo, bez prípravy v nosovej dutine a nosohltane.Nachádza sa v horných dýchacích cestách.

Kategória:Anatómia človeka
Vanovia

**Vanovia** (staroseversky singulár *Vanr*, plurál *Vanir*) tvoria polovicu spojeného severského panteónu (spolu s Asmi). Kým Asovia sú zameraní skôr na vojny a bojovanie, Vanovia sa zameriavajú na plodnosť a prosperitu. Praktikujú *seid*, čo je rituálna mágia. Medzi najvýznamnejších predstaviteľov Vanov patria Njörd, Frey a Freya. Ich domovom je *Vanaheim*.

## Iné projekty

## Zdroj
* 

Kategória:Severská mytológia
Einherjovia

[thumb|Einherjovia s [valkýrami a Odinom sediacim vpravo. Obraz *Walhalla* od maliara Emila Doeplera, 1905.]]

**Einherjovia** sú v severskej mytológii duše mŕtvych bojovníkov, ktorí statočne zomreli počas boja. Zhromažďujú sa vo Valhale a ich veliteľom je Odin. Pripravujú sa na ragnarök (čo je podľa tejto mytológie koniec sveta, zánik bohov a posledná bitka medzi dobrom a zlom), kedy sa zúčastnia poslednej bitky proti silám zla.

Tento pojem sa často prekladá ako *význačný bojovník* alebo *tí, ktorí sú teraz v jedinom vojsku*. To preto, lebo každý z týchto bojovníkov počas svojho pozemského života slúžil v mnohých armádach a bojoval v mnohých bitkách, ale teraz sú všetci len v jednej armáde, v armáde mŕtvych.

Tieto duše mŕtvych statočných bojovníkov vyberajú valkýry a norna Skuld, ktoré odnášajú jednu polovicu do Valhaly (siene padlých), ktorá sa nachádza v Asgarde (čo je obdoba nášho neba) a druhú polovicu do Fólkvangru (Freyinej siene), ktorá sa tiež nachádza v Asgarde.

## Iné projekty

## Zdroj
* 

Kategória:Severská mytológia
Istrijský ypsilon

**Istrijský ypsilon** (chorv. *Istarski ipsilon*) je systém diaľnic a rýchlostných ciest na chorvátskom polostrove Istria. Pozostáva z dvoch diaľnic – A8 (B8) a A9 (B9), ktoré sú zatiaľ postavené iba v polovičnom profile (len dva pruhy) a označené sú ako cesta pre motorové vozidlá s maximálnou povolenou rýchlosťou 110 km/h.

**[[Diaľnica A8 (Chorvátsko)|Cesta B8]]** (dĺžka 64,21 km) spája mesto Rijeka s mestom Pazin v strede Istrie a s cestou B9. Súčasťou tejto cesty je aj päť kilometrov dlhý tunel Učka (pod rovnomenným pohorím Učka). 

**[[Diaľnica A9 (Chorvátsko)|Cesta B9]]** (dĺžka 76,79 km) spája mesto Pula na juhu Istrie s mestami v severozápadnej časti polostrova (Umag, Buje) a končí na hraniciach so Slovinskom (smer Terst, Portorož, Koper a ďalej po slovinskej diaľnici A1 na Ľubľanu).  

Cesty sa spájajú pri meste Kanfanar a vytvárajú písmeno **Y** (odtiaľ aj pochádza názov tejto cestnej siete). Spolu merajú 141 km.

Spoplatnený je iba tunel Učka a viadukt Mirna.

## Budúcnosť

Prvá fáza výstavby bola dokončená v roku 2006 a to dokončením polovičných profilov.
V ďalšej fáze by sa mala rozšíriť na plnohodnotnú diaľnicu (plný profil) a následne by mali byť všetky úseky spoplatnené.

Rozšírenie cesty B9 na diaľnici A9 je naplánované do roku 2011.

Rozšírenie cesty B8 z Kanfaru do Pazinu na diaľnici A8 je naplánované do roku 2011. Zostávajúcich 45 km z Pazinu do Matulju (pri Rijeke) má byť postavené do roku 2014. Technicky, ale aj finančne náročné, bude najmä vybudovanie druhého tubusu tunelu Učka. 

## Externé odkazy
* Bina-Istra , 
* chorvatsko.cz  *článok o rozšírení na plný profil* 

## Zdroj
* 

Kategória:Diaľnice v Chorvátsku
Kategória:Istria
David Mumford

**David Bryant Mumford** (* 11. jún 1937, Worth, Sussex, Anglicko, Spojené kráľovstvo) je anglický matematik. 

Je známy najmä vďaka svojej práci v oblasti algebraickej geometrie. Je nositeľom viacerých vedeckých ocenení, v roku 1974 dostal Fieldsovu medailu, v roku 2008 dostal Wolfovu cenu za matematiku.

Kategória:Nositelia Fieldsovej medaily
Kategória:Nositelia Wolfovej ceny za matematiku
Kategória:Anglickí matematici
Kategória:Členovia Kráľovskej spoločnosti
Čchiou Čcheng-tung

**Čchiou Čcheng-tung** (čín. 丘成桐; Pchin-jin *Qiū Chéngtóng*; ang. *Shing-Tung Yau*) (* 4. apríl 1949, Šantou, Čína) je čínsky matematik žijúci a pôsobiaci v USA. 

V súčasnosti pôsobí ako profesor na Harvard University. Je známy najmä vďaka svojej práci v oblasti diferenciálnej geometrie. Jeho práca viedla k objavu tzv. Calabiho-Čhiouovej variety, ktorá zohráva dôležitú úlohu najmä vo fyzikálno-kozmologickej teórii superstrún. Zaoberá sa aj diferenciálnymi rovnicami, topológiou a všeobecnou teóriou relativity. Je nositeľom veľkého množstva vedeckých ocenení, v roku 1982 dostal Fieldsovu medailu, v roku 2010 Wolfovu cenu za matematiku.

## Referencie


## Iné projekty

## Externé odkazy
* Shing-Tung Yau an der Harvard University  
* „Shing-Tung Yau: The Emperor of Math“, New York Times
* Laudatio auf den Wolf-Preis

Kategória:Čínski matematici
Kategória:Matematici USA
Kategória:Geometri
Kategória:Nositelia Fieldsovej medaily
Kategória:Nositelia Wolfovej ceny za matematiku
Kategória:Členovia Ruskej akadémie vied
Kategória:Naturalizované osobnosti USA
Hernia

**Hernia** alebo **prietrž**  môže byť v medicíne:
*protrúzia slučky alebo kolienka orgánu alebo tkaniva cez abnormálny otvor, napr.:
**brušná prietrž
**prietrž mozgu
**svalová hernia
**hernia šošovky
**hernia disku - vyklenutie medzistavcovej platničky
*v užšom zmysle: brušná prietrž
Onomatopoja

**Onomatopoja** alebo **zvukomaľba** môže byť:
*v jazykovede: 
**zvukomalebné slovo
**tvorenie zvukomalebných slov
*v hudbe: napodobnenie (prírodného) zvuku na dosiahnutie estetického účinku, pozri onomatopoja (hudba)
*v literatúre: napodobnenie prírodného zvuku na dosiahnutie estetického účinku, presnejšie: zámerné využívanie onomatopoických slov na vyvolanie zvukového dojmu príslušného prírodného hlasu a/alebo hromadenie slov majúcich vo svojom hláskovom sklade tú istú hlásku alebo skupinu hlások, pozri onomatopoja (literatúra)
Boeing 707

**Boeing 707** je štvormotorové prúdové dopravné lietadlo, prvé svojho druhu na americkom kontinente; civilná verzia prototypu 367-80. Lietadlo sa dočkalo aj nákladnej verzie (707-320C Freighter). Z pôvodného prototypu 367-80 boli ďalej vyvinuté vojenské verzie: Boeing E-3A Sentry, Boeing E-6 Hermes, C-135, KC-135 a dokonca prezidentský špeciál Air Force One.

Prvý sériový Boeing 707 (model 707-120 pre spoločnosť Pan Am) prvýkrát vzlietol 20. decembra 1957 a do služby vstúpil v októbri 1958. Vzniklo niekoľko verzií civilných Boeingov 707, a to Boeing 707-220, 707-138 pre kratšie trate a 707-320, ktorého prvý let sa konal v januári 1959. Modely 120 a 320 boli neskôr vybavené novými motormi typu JT3D (namiesto pôvodných JT3 a JT4) a dostali nové označenia 707-120B a 707-320B. Boeing 707-320C bol prechodný model medzi 707-320 a 707-420. Boeing 707-420 bol poháňaný motormi Rolls-Royce Conway. Navyše, na začiatku 70. rokov sa rozmýšľalo s verziou (model 707-700) s motormi CFM-56, ale táto verzia nikdy nevstúpila do výroby.

V súčasnej dobe je väčšina Boeingov 707 prestavaných na transportné lietadlá.
 
## Technické údaje

## Iné projekty

## Zdroj
* 

Kategória:Lietadlá Boeing
Kategória:Dopravné lietadlá USA
Nautilus

**Nautilus** môže byť:
*rod hlavonožcov, pozri lodienka (rod)
*názov lode alebo ponorky:
**HMS Nautilus (viacero lodí)
**USS Nautilus (viacero lodí)
**ponorka z roku 1800, pozri Nautilus (ponorka, 1800)
**španielska loď z rokov 1892 – 1894, pozri Nautilus (Villaamil)
**krátkodobý názov ponorky USS O-12
**fiktívna loď J. Verna, pozri Nautilus (Verne)
**ponorka vo fiktívnom svete MapleStory, pozri Nautilus (MapleStory)
* správca súborov pre GNOME, pozri Nautilus (GNOME)
* reproduktorová sústava firmy B&W
* plánovaná súkromná vesmírna stanica, pozri Nautilus (vesmírna stanica)
* produktový rad hodiniek firma Patek Philippe
Prietrž

**Prietrž** môže byť:
*pretrhnutie sa
*puklina
*zriedkavo: prerušenie (činnosti)
*v medicíne: hernia
*obec v okrese Senica, pozri Prietrž (okres Senica)
Hendrik Kloosterman

**Hendrik Douwe Kloosterman** (* 9. apríl 1900, Rottevalle, Holandsko - † 6. máj 1968, Leiden) bol holandský matematik. 
Je známy najmä vďaka svojej práci v teórii čísel, predovšetkým ako autor tzv. Kloostermanových súm, s ktorými prišiel v článku z roku 1926. 

Bol profesorom na univerzite v Leidene a od roku 1950 členom Holandskej kráľovskej akadémie vied.

## Referencie


## Externé odkazy
* Mathematics Genealogy Project
*Kloosterman-Summe in Math World
*Biografie von Universität Leiden
*Heath-Brown und Sarnak zu Kloosterman, Niewu Archief voor Wiskunde
*Niederländische Biografie von J. P. Murre 

Kategória:Holandskí matematici
Flóra (Tizian)

**Flóra** je názov obrazu benátskeho maliara obdobia renesancie Tiziana, namaľovaného okolo roku 1515.

Tizian je autorom množstva portrétnych malieb, z ktorých osobitnú skupinu tvoria obrazy mladých pôvabných žien, ktorými Tizian chce predstaviť svoj ideál ženskej krásy.

Obraz, ktorý možno datovať asi rokom 1515, je jedným z nich. Patrí medzi najkrajšie diela z maliarovej ranej tvorby. Celkom zreteľne tu badať umelecký vplyv Tizianovho predchodcu Giorgioneho. 

Tizianova *Flóra* je krásna mladá Benátčanka s výrazne klenutými tvarmi a jemným výrazov v tvári. Je zrejmé, že umelec kladie dôraz na zachytenie dokonalej krásy dievčiny, na jej zlatistú pokožku, dlhé plavé vlasy a čerstvé kvety v dlani. Tizian v póze dievčaťa, rukou si pridržiavajúce odhalenú bielu blúzku a ružový brokátový plášť,
prejavil svoj cit pre zmyselnosť.

Symbolické vyjadrenie kvitnúceho ženstva sa stalo podnetným inšpiračným zdrojom pre neskoršie európske i svetové umenie. V štyridsiatych rokoch 17. storočia bolo dielo zrejme inšpiráciou pre holandského umelca Rembrandta, keď v podobnom duchu spodobnil, i keď nie tak sporo odetú, svoju manželku na obraze *[[Saskia ako Flóra]]*.

Obraz bol majetkom istého Alfonsa Lópeza a neskôr rakúskeho arcivojvodu Leopolda Viliama Habsburského, veľkého mecenáša umenia. Do galérie Uffizi sa dostal v roku 1793 výmenou z viedenského Umeleckohistorického múzea.

## Zdroje

* E. Michelettiová, *Najkrajšie múzeá sveta - Florencia*, TRIO Publishing, Bratislava, 1996, ISBN 80-967324-2-0
* A. Guber, *Galereja Uffizi - Florencija*, Sovetskij chudožnik, Moskva, 1968
* I. Krsek, *Tizian*, Odeon, Praha, 1976

Kategória:Tiziano Vecelli
Kategória:Renesančné výtvarné umenie
Kategória:Galleria degli Uffizi